У циљу развоја иновативног предузетништва и подршке младима у покретању сопственог бизниса, **Регионални иновациони стартап центар Прибој** ( у даљем тексту: Стартап центар Прибој ), расписује следећи:

**ЈАВНИ ПОЗИВ**

**ПОТЕНЦИЈАЛНИМ СТАНАРИМА**

**ЗА КОРИШЋЕЊЕ УСЛУГА И ПОВЕЗИВАЊЕ**

Регионални иновациони стартап центар Прибој, основан заједничком иницијативом Министарства за иновације и технолошки развој и Општине Прибој, у чијем савременом простору је и смештен, са циљем да пружи подршку новооснованим иновативним привредним субјектима и промовише развој предузетништва међу младима.

Циљеви Јавног позива су:

* Стварање услова и креирање амбијента за развој иновативних стартап компанија,
* Започињање и развој сопственог бизниса од стране активних и дипломираних студената,
* Стварање и развој нових иновативних производа, услуга и процеса применом напредних и иновативних технологија са потенцијалом за раст, запошљавање и извоз.

**1. ПРАВО УЧЕШЋА**

**1.1. Регистровани привредни субјекти** (основани најкасније пет година од дана расписивања Јавног позива) са регистрованим делатностима у области развоја нових иновативних производа, услуга и технологија у функцији тржишних потреба.

**1.2.Тимови активних и дипломираних студената, потенцијалних предузетника**, који имају иновативне идеје за развој нових производа, услуга и технологија потребних тржишту, са обавезом регистрације у привредне субјекте у року од три месеца од дана потписивања Уговора.

**2. УСЛУГЕ СТАРТАП ЦЕНТРА ПРИБОЈ ПОТЕНЦИЈАЛНИМ СТАНАРИМА**

**2.1. Инфраструктурне услуге** – Отворени канцеларијски пословни простор са коришћењем заједничких просторија (сала за састанке, сала за презентације, заједничке просторије).

**2.2. Административне услуге** – Консултативне услуге менаџмента, консалтинга, маркетинга, књиговодства, привредног права и заштите интелектуалне својине.

**2.3. Остале услуге** – Едукације и обуке кроз тренинг програме, умрежавање и промоција, приступ опреми за примењени научно-истраживачки рад.

**3. НАЧИН КОРИШЋЕЊА УСЛУГА**

**3.1. Инфраструктурне услуге –** Из тачке 2.1. могу користити апликанти изабрани овим Јавним позивом као најбоље рангирани програми, оцењени у складу са дефинисаним критеријумима селекције (тачка 6. овог Јавног позива) и капацитетима Стартап центра Прибој који потписивањем уговора са Стартап центром Прибој постају његови станари.

**3.1.1. Услуге** наведене у ставу 1. у оквиру тачке 2.1. овог Јавног позива, Стартап центар Прибој, ставља на располагање изабраним апликантима, у трајању од 6 месеци под следећим условима коришћење простора:

- првих 6 месеци бесплатно коришћење простора.

**3.2. Административне услуге**– наведене у оквиру тачке 2.2. овог Јавног позива, Стартап центар Прибој ставља на располагање изабраним апликантима бесплатно, у току прве године трајања Уговора.

**3.3. Остале услуге** - (тачка 2.3.) могу користити сви апликанти са програмима пријављеним по овом Јавном позиву, оцењени и рангирани у складу са дефинисаним критеријумима селекције (тачка 6.), а усаглашено са потребама развоја самих програма и капацитетима Стартап центра Прибој.

**3.4. Додатне могућности:** Стартап центар Прибој ће у процесу избора програма, као и током њиховог праћења радити на даљем анимирању фондова, државних организација и локалне самоуправе, донаторских програма и успешних привредних организација за улагање у одабране програме и помоћ развоју иновација.

**4. ПОТРЕБНА ДОКУМЕНТАЦИЈА**

**4.1.** Пријава на формулару дефинисаним овим јавним позивом, као Прилог 1

**4.2.** Остала документација;

**4.2.1. Новооснована предузећа** (до 5 година старости):

- Копија решења о извршеној регистрацији привредног друштва или Извод из Регистра за привредно друштво.

- Копија Оснивачког акта.

- Подаци о оснивачима и власницима (лични подаци и кратке професионалне биографије).

-Бизнис план (доставити уколико постоји).

**4.2.2. Новоосновани предузетници** (до 5 година старости):

- Копија решења о извршеној регистрацији у Агенцији за привредне регистре.

- Бизнис план (уколико постоји).

**4.2.3. Стартап тимови**

 - Подаци о планираним оснивачима и власницима предузећа (лични подаци и кратке професионалне биографије за свако лице);

 - Копија оснивачког акта (доставити уколико је припремљен).

**5. РОКОВИ ЗА СПРОВОЂЕЊЕ ЈАВНОГ ПОЗИВА**

**5.1. Трајање конкурса –**

Конкурс за пријем станара дефинисан овим јавним позивом стално је отворен од дана објаве. Одлучивање о пристиглим пријавама вршиће се до попуне капацитета. Датум првог одлучивања о приспелим пријавама дефинисан је ставом 5.2. овог члана, а накнадна одлучивања спроводиће се на свака три месеца. Уколико кандидат који испуњава услове за потписивање уговора у међувремену одустане од пријаве, капацитети ће бити попуњавани следећим кандидатом са ранг листе. По потреби, уколико се листа исцрпи, а капацитети стартап центра остану непопуњени, биће направљен пресек у року краћем од три месеца.

**5.2. Рок за доставу пријаве програма –**

Подношење пријава је **до попуњавања капацитета,** први пресек ће се обавити **1. марта 2021.** Пријава и пратећа документација достављају се на адресу електронске поште: ris.hub.pb@gmail.com и лично у просторијама Регионалног иновационог стартап центра Прибој, радним данима од 8:00 до 15:00 часова.

**5.3. Рок за доношење одлуке по јавном позиву и селекција корисника -**

Селекција станара ће се вршити кроз три корака:

- Предселекцију на основу достављене комплетне документације према условима овог Јавног позива (тачка 4.) и у складу са дефинисаним правом учешћа у овом Јавном позиву (тачка 1.);

- Интервјуе пре доношења коначне одлуке;

- Доношење коначне одлуке биће обављено на основу процеса оцењивања (тачка 6.) и обављених интервјуа;

**6. ПРОЦЕС ОЦЕЊИВАЊА:**

- Административна способност;

- Усклађеност програма са постављеним циљевима;

- Вредност коначног нивоа производа/услуге;

- Рангирање према критеријумима за оцењивањe;

**Критеријуми за оцењивање** **и број бодова:**

 **6.1. производ/услуга** - **25**

|  |  |  |  |
| --- | --- | --- | --- |
|  | -достигнута фаза развоја-степен иновативности-заштита интелектуалне својине-освојене награде на такмичењима за најбољу иновацију |  | 1-51-101-51-5 |

**6.2. тржиште** - **35**

|  |  |  |  |
| --- | --- | --- | --- |
|  | -Идентификовано домаће тржиште и могућности пласмана производа-идентификовано тржиште у иностранству и могућности пласмана производа |  | 1-151-20 |

1. **3. људски ресурси (тим)** - **25**

|  |  |  |  |
| --- | --- | --- | --- |
|  | -оснивачи-планирано ново запошљавање (најмање 2 запослена до краја прве године инкубације)-учесници тренинг програма у сфери предузетништва |  | 1-101-101-5 |

 **6.4. финансијска структура** - **10**

|  |  |  |  |
| --- | --- | --- | --- |
|  | -приходи, расходи, преломна тачка рентабилности |  | 1-10 |

**6.5. ризици пословања** - **5**

|  |  |  |  |
| --- | --- | --- | --- |
|  | -ризици су идентификовани и не угрожавају реализацију програма |  | 1-5 |

Сва евентуална питања везана за Јавни позив упутити на адресу електронске поште и контакт телефон: ris.hub.pb@gmail.com 033/ 215 00 33